સ્વામી વિવેકાનંદ હોય કે ગાંધીજી, શંકરાચાર્ય હોય કે એલેક્ઝાંડર દરેક સ્થળ, કાળ અને દેશમાં વ્યક્તિના અને સમાજના character માટે ચિંતકો અને મહાનુભાવોએ હમેશાં ચિંતા કરી છે. સમાજ કે દેશનું નિર્માણ અથવા આધ્યાત્મિક કે ભૌતિક વિકાસ તેના લોકોના ચારિત્ર્યમાં સમાયેલ છે. ચારિત્ર્યવાન નાગરિકોથી બનેલ સમાજનો દીર્ઘકાલીન વિકાસ તે દેશ કે સમાજને સુવાસિત કરે છે. સમગ્ર સંસ્કૃતિ ખીલી ઊઠે છે. અહી કેટલાક વિચારકોના ક્વોટ રજૂ કર્યા છે. ઇન્ટરનેટ પર કે સોશિયલ મીડિયામાં ગુજરાતીમાં આવા સુવિચારો શોધવા પડે છે. અંગ્રેજી કે હિંદીમાંથી ગુજરાતી ભાષામાં ભાષાંતર કરી રજૂ કરવાનો પ્રયાસ છે.